EBC ના નામે જાણીતા એવરેસ્ટ બેઝ કેમ્પના ટ્રેક અંગે વાત કરતાં તેમણે જણાવ્યું કે, વર્ષ 2015માં નેપાળમાં આવેલા ભૂકંપ બાદ 27 સભ્યોનું ગ્રુપ લઈ તેઓ એવરેસ્ટ બેઝ કેમ્પના ટ્રેક પર નિકળ્યા હતાં. આશરે 17,500 ફૂટની ઉંચાઈએ આવેલા આ બેઝ કેમ્પના ટ્રેકિંગની ટીમના 27 સભ્યોમાંથી 23 ડોક્ટર્સ હતાં અને સાત સભ્યો તો એવા હતાં જેમણે ક્યારેય ટ્રેકિંગ કર્યું જ ન હતું. આગામી સાહસ વિશે તેમણે જણાવ્યું કે ઓક્ટોબરમાં તેઓ 20 ડોક્ટર્સનું ગ્રુપ લઈ 5895 મીટરની ઉંચાઈએ આવેલા આફ્રિકાના માઉન્ટ કિલીમાન્જરો પિક સર કરવા જવાના છે. તેમનું કહેવું છે કે દરેક વ્યક્તિને જીવનમાં કોઈને કોઈ શોખ હોય છે અને ડોક્ટર્સ પણ તેમાથી બાકાત નથી. આ પ્રકારની સાહસિક એક્ટિવીટી જીવનમાં નવું જોમ ભરી દે છે.